Мария Виктория Атенсия
Предчувстваният дъх

Превод от испански: Рада Панчовска, —

chitanka.info

Със себе си се изпълни и разпознай как тихичко

предчувстваният дъх на твоя син ти предоставя аромата си,

за да ти предаде живот и който ти да предадеш на Него:

ще дойде време да отърка с нежност миглите си в теб.

Но погали гърба му през корема си сега, преди да се роди,

студът додето се усилва, и продължи да го покриваш,

защото на полагащата му се дата твоята закрила ще пресекне.

Когато късно нощем не ще знаеш повече какво със себе си да правиш

и ще те преизпълни болката,

отдъхвай на колене и кажи, че в крайна сметка

той Бог е и за тези работи не знае нищо.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.